b'\n_START_ARTICLE_\nTrimat\xc4\x97 kompiuterin\xc4\x97 grafika\n_START_PARAGRAPH_\nTrimat\xc4\x97 (3D) kompiuterin\xc4\x97 grafika\xc2\xa0\xe2\x80\x93 kompiuterin\xc4\x97s grafikos \xc5\xa1aka, kuri vaizduojamojo skai\xc4\x8diavimo tikslams naudoja geometrini\xc5\xb3 duomen\xc5\xb3, saugom\xc5\xb3 kompiuteryje, trimat\xc4\xaf atvaizdavim\xc4\x85. Tokie vaizdai gali b\xc5\xabti saugomi su tikslu juos per\xc5\xbei\xc5\xabr\xc4\x97ti v\xc4\x97liau arba atvaizduoti realiu laiku._NEWLINE_3D kompiuterin\xc4\x97 grafika remiasi daugeliu t\xc5\xb3 pa\xc4\x8di\xc5\xb3 algoritm\xc5\xb3 kaip ir karkasinio modelio 2D kompiuterin\xc4\x97 vektorin\xc4\x97 grafika bei pilnai atvaizduota 2D kompiuterin\xc4\x97 rastrin\xc4\x97 grafika. Kompiuterin\xc4\x97s grafikos programin\xc4\x97je \xc4\xafrangoje skirtumas tarp 2D ir 3D retkar\xc4\x8diais yra nery\xc5\xa1kus; 2D aplikacijose gali b\xc5\xabti naudojamos 3D technologijos \xc4\xafvairiems efektams, tokiems kaip ap\xc5\xa1vietimas, pasiekti, o 3D aplikacijose gali b\xc5\xabti panaudojami 2D atvaizdavimo b\xc5\xabdai._NEWLINE_3D kompiuterine grafika da\xc5\xbenai vadinami 3D modeliai. Ta\xc4\x8diau esama skirtum\xc5\xb3. Modelis, be j\xc4\xaf atvaizduojan\xc4\x8dios grafikos, yra saugomas grafini\xc5\xb3 duomen\xc5\xb3 rinkmenoje. 3D modelis yra bet kokio trima\xc4\x8dio objekto matematin\xc4\x97 reprezentacija. Pats modelis formaliai n\xc4\x97ra grafika tol, kol n\xc4\x97ra atvaizduojamas. Modelis gali b\xc5\xabti atvaizduotas kaip dvimatis vaizdas panaudojant vadinam\xc4\x85j\xc4\xaf 3D generavimo proces\xc4\x85, arba panaudotas negrafiniame kompiuteriniame modeliavime ir skai\xc4\x8diavimuose. 3D spausdinime pana\xc5\xa1iai virtual\xc5\xabs modeliai yra sugeneruojami \xc4\xaf apytikslio tikslumo trimat\xc4\x99 fizin\xc4\x99 reprezentacij\xc4\x85.'